बेयो मोनसे फाव फान्दायनायनि जे, जाय जेयाव नाङोब्ला आरो ओंखार बोफिन्नाया गोब्राब । बेखौ बाहाइनायनि जाहोनाव आंखालआ नुजाथिगोन, लासै लासै हा हु फानगोन, जोंनि मानसिफ्रा राङारि बिथिङाव लोर्बां जालांनायनि जाहोनाव हाखौ बाइनो हानायनि गोहो गैया जालांगोन । गुबुन हारिनि सुबुङा नोंनि बिखानि थैखौ दै खालामनानै लुनाय बिथाखौबो सानसे कब्जा खालामगोन, नोंहा राहा गोथे जानानै गावखौनो फोजोबना लागोन । जोंनि उनजोलैफ्रा निसानि रागियाव हालआव थाङा खदालाव थाङा जेरावबो उदायरोङै जागोन, दाबि हुमखि होना बेराइथिंग्रा जागोन । रावबो मोजां सेंग्रा मोनैनि थाखाय जोंनि बिब‘ बिनानावफ्रा गुबुनहारिनि मानसिफोरजों दिनै सासे, गाबोन सासे खारफालांगोन । बादा होनो थाखाय बे समाव रावबो गैया जागोन ।